Ministers moet dalk getuig oor Gupta-burgerskap | Netwerk24
Deur Paul Herman, News24 14 Augustus 2018 22:37
Sowel oud- as huidige ministers, soos Malusi Gigaba, kan geroep word om voor die geregtelike kommissie van ondersoek na die toekenning van burgerskap aan die Gupta-familie te verskyn. Foto: Felix Dlangamandla
’n Voorlopig breedvoerige verslag oor die werksaamhede van die geregtelike kommissie van ondersoek na die toekenning van burgerskap aan die Gupta-familie is Dinsdag aan LP’s in Kaapstad voorgelê.
Luidens die verslag kan oudministers, onder wie die voormalige ministers van binnelandse sake Mangosuthu Buthelezi (1994-2004) en Nosiviwe Mapisa-Nqakula (2004-2009), geroep word om voor die kommissie te getuig oor wat hulle weet van die toekenning van burgerskap aan lede van die omstrede Gupta-familie, aangesien sommige belangrike inligting ontbreek wat veronderstel was om by die departement op rekord te wees.
Ook huidige ministers, onder wie Malusi Gigaba, kan gevra word om verder lig te werp op die ondersoek.
In die verslag het die ondersoekspan ook vrae ingesluit wat aan getuies gestel sal word. Een van die vrae behels waarom dit net ’n maand geneem het (van April 2015 tot Mei 2015) om Ajay Gupta se aansoek om burgerskap goed te keur.
Die ondersoekspan wil ook weet met watter permitte Atul en Rajesh Gupta tussen 1994 en 1998 Suid-Afrika binnegekom het.
Guptas se burgerskap: Vertragings in ondersoek pla